***Zápisnica z ustanovujúceho zasadnutia Obecného zastupiteľstva Veľké Blahovo konaného dňa 03.12.2018 v kultúrnom dome vo Veľkom Blahove***

**­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Prítomní:**

* Novozvolený poslanci OZ : Zsolt Domonkos, Peter Gróff, Ing. Peter Kardos, Lóránt Kázmér, Kázmérová Mária, Iveta Moraveková, Arpád Varga
* Novozvolená starostka obce : Júlia Gányovicsová
* Predseda miestnej volebnej komisie – Bc. Molnárová Kristína
* Mgr. Gabriella Nagy - hlavná kontrolórka obce
* obyvatelia obce

**Neprítomná:**

* Mária Bödők – starostka obce - dlhodobo práceneschopná

**Bod č. 1 Otvorenie zasadnutia**

Zasadnutie otvorila poverená zástupkyňa starostky obce Iveta Moraveková, ktorá privítala prítomných poslancov obecného zastupiteľstva, novozvolenú starostku, hostí a občanov obce.

**Bod č.2 Informácia predsedu miestnej volebnej komisie o výsledkov volieb do obecného zastupiteľstva a o výsledku voľby starostu**

Zástupkyňa starostky vyzvala predsedu Miestnej volebnej komisie Bc. Kristínu Molnárovú aby oboznámila prítomných výsledkami komunálnych volieb zo dňa 10.11.2018. Výsledky volieb tvorí prílohu tejto zápisnice.

**Bod. č.3 Zloženie sľubu novozvolenej starostky obce**

Po vypočutí výsledkov v súvislosti s výsledkami volieb zástupkyňa starostky požiadala Júliu Gányovicsovú na zloženie sľubu starostu obce.

**„Sľubujem na svoje česť a svedomie, že budem riadne plniť svoje povinnosti, ochraňovať záujmy obce a Slovenskej republiky. Ústavu Slovenskej republiky, ústavné zákony, zákony a ostatné všeobecne záväzné právne predpisy budem pri výkone svojej funkcie starostu uplatňovať podľa svojho najlepšieho vedomia a svedomia. „**

**„Sľubujem – Fogadom“**

Zástupkyňa starostky odovzdala novozvolenej starostke obce p. Júlii Gányovicsovej insígnie.

Júlia Gányovicsová sa ujala funkcie zložením sľubu starostu obce, podpisom sľubu a prevzatím osvedčenia o zvolení starostu obce Veľké Blahovo.

**Bod. č.4 Zloženie sľubu novozvolených poslancov**

Starostka obce Júlia Gányovicsová prečítala sľub poslancom a následne boli jednotliví poslanci vyzvaní k zloženiu sľubu do rúk starostu obce a po podpísaní im predseda miestnej volebnej komisie Bc. Kristína Molnárová odovzdala Osvedčenie o zvolení ktorý následne podpísali.

**Bod. č. 5 Príhovor novozvolenej starostky**

Starostka obce sa prihovorila poslancom, poďakovala sa doterajšej starostke p. Márii Bödők za dlhoročnú prácu, ďalej poverenej zástupkyne starostky obce Ivete Moravekovej, doterajším poslancom, zamestnancom obce ako aj všetkým ktorí nejakým spôsobom nezištne pomohli. Poďakovala sa všetkým voličom, že sa zúčastnili na voľbách a tým, ktorí dali jej dôveru svojim hlasom. Zdôraznila však, že svojou svedomitou, poctivou prácou chce slúžiť obci a všetkým obyvateľom obce.

**Bod. č. 1 Návrh na schválenie ďalšieho programu rokovania**

Z prezenčnej listiny bolo zistené, že sú prítomní všetci poslanci, zasadnutie je uznášania schopné. Prezenčná listina tvorí prílohu tejto zápisnice.

Starostka obce Júlia Gányovicsová prečítala návrh programu zasadnutia a vyzvala poslancov, aby za prednesený doplnený návrh programu hlasovali.

1. Návrh na schválenie ďalšieho programu rokovania
2. Návrh na určenie zapisovateľa a overovateľov zápisnice
3. Voľba mandátovej, návrhovej a volebnej komisie
4. Overenie zloženia sľubu a správa mandátovej komisie
5. Vymenovanie zástupcu starostky obce
6. Poverenie poslanca obecného zastupiteľstva, ktorý bude oprávnený zvolávať a viesť zasadnutia obecného zastupiteľstva
7. Schválenie platu starostky
8. Zriadenie komisií obecného zastupiteľstva
9. Záver – Zárszó

Hlasovanie :

Za: 7 poslancov – všetci poslanci (Gróff, Domonkos, Kardos, Kázmér L., Kázmérová M., Moraveková, Varga )

proti: 0

zdržal sa: 0

**Uznesenie č. 1/2018/1**

**Obecné zastupiteľstvo obce Veľké Blahovo**

**I/ schvaľuje**

program ustanovujúceho zasadnutia obecného zastupiteľstva nasledovne:

1. Návrh na schválenie ďalšieho programu rokovania
2. Návrh na určenie zapisovateľa a overovateľov zápisnice
3. Voľba mandátovej, návrhovej a volebnej komisie
4. Overenie zloženia sľubu a správa mandátovej komisie
5. Vymenovanie zástupcu starostky obce
6. Poverenie poslanca obecného zastupiteľstva, ktorý bude oprávnený zvolávať a viesť zasadnutia obecného zastupiteľstva
7. Schválenie platu starostky
8. Zriadenie komisií obecného zastupiteľstva
9. Záver – Zárszó

**Bod č. 2. Návrh na určenie zapisovateľa a overovateľov zápisnice**

Starostka obce Júlia Gányovicsová navrhuje:

1. určenie p. Lőrinczy Žigovú Klaudiu za zapisovateľa zápisnice
2. za overovateľov zápisnice: Arpáda Vargu a Ing. Petra Kardosa

Obecné zastupiteľstvo **berie na vedomie** za zapisovateľa Klaudiu Lőrinczy Žigovú a za overovateľov zápisnice Arpáda Vargu a Ing. Petra Kardosa.

**Bod. č. 3 Voľba mandátovej, návrhovej a volebnej komisie**

Starostka Júlia Gányovicsová navrhuje týchto členov :

**I/ volí**

1. za členov  mandátovej komisie: Ing. Domonkos Zsolt (predseda), Gróff Péter, Kázmér Lóránt
2. za členov návrhovej a volebnej komisie: Moraveková Iveta, Gróff Péter

Hlasovanie :

Za: 7 poslancov – všetci poslanci (Gróff, Domonkos, Kardos, Kázmér L., Kázmérová M., Moraveková, Varga )

proti: 0

zdržal sa: 0

**Uznesenie č. 1/2018/2**

1. Obecné zastupiteľstvo schvaľuje za členov  mandátovej komisie: Ing. Domonkos Zsolt (predseda), Gróff Péter, Kázmér Lóránt
2. za členov návrhovej a volebnej komisie: Moraveková Iveta, Gróff Péter

**Bod č. 4. Overenie zloženia sľubu a správa mandátovej komisie**

Poslanec Zsolt Domonkos ako predseda mandátovej komisie v mene všetkých poslancov vyhlásil, že obecné zastupiteľstvo :

**A. Berie na vedomie**

1. výsledky voľby starostu a volieb do obecného zastupiteľstva

**B. Konštatuje, že**

a./ novozvolená starostka Júlia Gányovicsová zložila zákonom predpísaný sľub starostu obce

b./ zvolení poslanci obecného zastupiteľstva zložili zákonom predpísaný sľub poslancov obecného zastupiteľstva :

- Domonkos Zsolt

* Gróff Péter
* Kardos Péter Ing.
* Kázmér Lóránt
* Kázmér Mária
* Moraveková Iveta
* Varga Árpád

**C. Zložili čestné vyhlásenie k nezlučiteľnosti funkcií**,

kde vyhlásili na svoju česť : že nevykonávajú funkciu, ktorá by bola nezlučiteľná s funkciou starostu/poslanca obecného zastupiteľstva.

- že vykonávajú funkciu, ktorá je nezlučiteľná s funkciou starostu/poslanca obecného zastupiteľstva a som si vedomý toho, že môj mandát starostu/poslanca zanikne, ak v zákonom stanovenej lehote nevykonám právny úkon na odstránenie nezlučiteľnosti funkcií.

1. **Bod č. 5. – 6.** **Vymenovanie zástupcu starostky obce a Poverenie poslanca obecného zastupiteľstva, ktorý bude oprávnený zvolávať a viesť zasadnutia obecného zastupiteľstva**

**Uznesenie č. 1/2018/3**

**Obecné zastupiteľstvo obce Veľké Blahovo**

**I/ berie na vedomie**

návrh na poverenie poslanca obecného zastupiteľstva, ktorý bude oprávnený zvolávať a viesť zasadnutia obecného zastupiteľstva v osobitných prípadoch

**II/poveruje**

- poslanca **Ing. Domonkos Zsolta** zvolávaním a vedením zasadnutí obecného zastupiteľstva v prípadoch podľa § 12 ods. 2 prvá vetra, ods. 3 tretia veta, ods. 5 tretia veta a ods. 6 tretia veta zákona č. 369/1990 Zb. o obecnom zriadení v znení neskorších predpisov.

- poslanca **Lóranta Kázméra** za zástupcu starostu

Hlasovanie :

Za: 7 poslancov – všetci poslanci (Gróff, Domonkos, Kardos, Kázmér L., Kázmérová M., Moraveková, Varga )

proti: 0

zdržal sa: 0

**Bod. č. 7 Schválenie platu starostky**

**Obecné zastupiteľstvo obce Veľké Blahovo**

**I/ berie na vedomie**

Že návrh na určenie platu starostu obce Veľké Blahovo nebolo podané z toho dôvodu bude vyplácaný základný plat v súlade so zákonom č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov, a v zmysle 369/1990 Z.z.

**Bod č. 8 Zriadenie komisií obecného zastupiteľstva**

Starostka obce prečítala jednotlivé komisie :

1. Komisia finančná a správy obecného majetku
2. Komisia pre výstavbu a dopravu, životné prostredie a ochranu verejného poriadku
3. Komisia pre šport, vzdelávanie a kultúru
4. Komisia pre sociálne veci a správe obecných bytov

a následne  dala hlasovať vyššie uvedený bod :

Za: 7 poslancov – všetci poslanci (Gróff, Domonkos, Kardos, Kázmér L., Kázmérová M., Moraveková, Varga )

proti: 0

zdržal sa: 0

**Uznesenie č. 1/2018/4**

**Obecné zastupiteľstvo obce Veľké Blahovo**

1. **Schvaľuje zriadenie nasledovných komisií**
2. Komisia finančná a správy obecného majetku
3. Komisia pre výstavbu a dopravu, životné prostredie a ochranu verejného poriadku
4. Komisia pre šport, vzdelávanie a kultúru
5. Komisia pre sociálne veci a správe obecných bytov
6. **Schvaľuje,**

že za členov jednotlivých komisií sa bude hlasovať na nasledujúcom nasadnutí.

**Bod č. 13 Záver**

Po prerokovaní všetkých bodov programu 1. ustanovujúceho zasadnutia Obecného zastupiteľstva Veľké Blahovo, starostka obce ukončila rokovanie zastupiteľstva, všetkým poďakovala za účasť a zároveň informovala prítomných, že dňa 8. dec. 2018 sa uskutoční koncert v miestnom cintoríne, dňa 12.10.2018 sa uskutoční deň dôchodcov a dňa 23.12.2018 sa uskutoční adventný program v parku kde každého srdečne očakáva.